**КОМИ РЕСПУБЛИКАСА ЙÖЗЛЫ ОТСÖГ СЕТАН АГЕНТСТВО**

**«Олан жыръясысь да коммунальнöй услугаясысь мынтысьöм вылö субсидия сетан государственнöй услуга сетан административнöй регламент вынсьöдöм йылысь» Коми Республикаса йöзлы отсöг сетан агентстволöн 2010 во тöвшöр тöлысь 22 лунся 60 №-а тшöктöдö вежсьöмъяс пыртöм йылысь**

 «Государственнöй могъяс збыльмöдöм (государственнöй услугаяс сетöм) кузя административнöй регламентъяс лöсьöдан да вынсьöдан пöрадок йылысь» Коми Республикаса Правительстволысь 2009 во урасьöм тöлысь 12 лунся 24 №-а шуöм збыльмöдöм могысь

тшöкта:

1. Пыртны «Олан жыръясысь да коммунальнöй услугаясысь мынтысьöм вылö субсидия сетан государственнöй услуга сетан административнöй регламент вынсьöдöм йылысь» Коми Республикаса йöзлы отсöг сетан агентстволöн 2010 во тöвшöр тöлысь 22 лунся 60 №-а тшöктöдö вежсьöмъяс содтöдын индöм серти.

2. Тайö тшöктöдыс вынсялö сiйöс официальнöя йöзöдан лунсянь дас лун мысти.

Юрнуöдысь И.В.Семяшкин

Сыктывкар

2010 вося моз тöлысь 16 лун

1969 №

Коми Республикаса

йöзлы отсöг сетан агентстволöн

2010 во моз тöлысь 16 лунся 1969 №-а

тшöктöд дорö содтöд

**«Олан жыръясысь да коммунальнöй услугаясысь мынтысьöм вылö субсидия сетан государственнöй услуга сетан административнöй регламент вынсьöдöм йылысь» Коми Республикаса йöзлы отсöг сетан агентстволöн 2010 во тöвшöр тöлысь 22 лунся 60 №-а тшöктöдö пыртöм вежсьöмъяс**

«Олан жыръясысь да коммунальнöй услугаясысь мынтысьöм вылö субсидия сетан государственнöй услуга сетан административнöй регламент вынсьöдöм йылысь» Коми Республикаса йöзлы отсöг сетан агентстволöн 2010 во тöвшöр тöлысь 22 лунся 60 №-а тшöктöдын:

Олан жыръясысь да коммунальнöй услугаясысь мынтысьöм вылö субсидия сетан государственнöй услуга сетан административнöй регламентын, мый вынсьöдöма тшöктöдöн (содтöд):

1) 2 пунктса 2.2.2 подпунктын «шыöдчöм да став колана документ сетан кадпас бöрын» кывъяс вежны «шыöдчöм да став колана документ сетан кадпассянь» кывъясöн;

2) 2.3. пункт гижны тадзи:

«2.3. Государственнöй услуга сетöмын öткажитöм вылö подулöн лоö:

1) абу тырвыйö мында да (либö) абу збыль юöр сетöм;

2) тайö Административнöй регламент дорö 3 содтöдын индöм документъяссö абу сетöм либö абу тырвыйö сетöм;

3) олан жырйысь да коммунальнöй услугаясысь мынтысьöм вылö гражданалöн рöскод позяна пай мындаысь ыджыдджык.

Гражданалöн эм право выльысь шыöдчыны государственнöй услуга сетан шöринö олан жырйысь да коммунальнöй услугаясысь мынтысьöм вылö субсидия сетöм кузя государственнöй услуга сетöмын öткажитöм вылö подувсö бырöдöм бöрын.»;

3) 2.4. пункт гижны тадзи:

«2.4. Государственнöй услуга сетны кад кежлö сувтöдлöм да дугöдöм вылö подувъяс.

2.4.1. Государственнöй услуга кад кежлö сувтöдöм вылö подулöн лоö:

1) олан жырйысь да (либö) коммунальнöй услугаясысь быдлунъя мынтысьöмыс 2 тöлысьысь унджык;

2) олан жырйысь да (либö) коммунальнöй услугаясысь уджйöз вештöм кузя артмöдчöмлысь условиеясö кутчысьтöмлун;

3) уполномочитöм органлы öти тöлысьöн документъяс абу сетöм, кутшöмъяс эскöдöны, мый вежсьöма:

- субсидия босьтысьлöн пыр олан места;

- олан подув;

- семьяö пырысь лыд;

- субсидия босьтысьлöн да (либö) сылöн семьяö пырысьяслöн гражданство;

- субсидия босьтысьлöн да (либö) сылöн семьяö пырысьяслöн материальнöй олöмыс (кор тайö вежсьöмъяс вöсна бырö субсидия босьтöм вылö право).

Государственнöй услуга сетöмсö кад кежлö сувтöдöны олан жырйысь да (либö) коммунальнöй услугаясысь мынтысьöм кузя уджйöз артмöмлысь (мынтытöмлысь) помкасö тöдмалöм вылö, лоöм вежсьöмъяс йылысь документъяс тöлысьöн сетöм кузя корöмъясö кутчысьтöмлысь помкасö аддзöм могысь, но öти тöлысьысь абу дырджык вылö.

Кор тайö Административнöй регламентлöн 2.4.1. пунктын индöм условиеяс серти эм пыдди пуктана помка (стационарын бурдöдчöм, матысса рöдвужлöн кувсьöм, уджйöз мынтытöмлун да мук.), сэки шöринлöн решение серти субсидия бара заводитöны мынтыны субсидия сетны кад кежлö сувтöдан условиеяс вылö видзöдтöг.

Кор тайö Административнöй регламентлöн 2.4.1. пунктын индöм условиеяс серти абу пыдди пуктана помкаыс, сэки субсидия бара заводитöны мынтыны шöринлöн решение серти , кор субсидия босьтысь вештö ставнас уджйöзсö, мый артмис субсидия сетан кадколастö (кор уджйöзыс артмис медводдзаысь – уджйöз вештан кад кузя сёрнитчöмöн).

Кор примитöма субсидия мынтыны бара заводитöм йылысь решение, сэки сiйöс мынтöны сiдзжö и сiйö тöлысьысь, кор сувтöдiсны субсидия мынтöмсö.

2.4.2. Государственнöй услуга сетны дугöдöм вылö помкаöн лоö:

1) государственнöй услуга босьтысьлöн пыр олан места вежсьöм;

2) олан подув вежсьöм, семьяö пырысьяс, субсидия босьтысьлöн да (либö) сылöн семьяö пырысьяслöн гражданство, субсидия босьтысьлöн да (либö) сылöн семьяö пырысьяслöн материальнöй олöм вежсьöм (кор тайö вежсьöмъяс вöсна бырö субсидия босьтöм вылö право);

3) шыöдчысьöн (государственнöй услуга босьтысьöн) да (либö) сылöн семьяö пырысьясöн абу збыль юöр сетöм, мый зэв тöдчана субсидия сетöм вылö либö сылысь ыджда урчитöм (вежöм) вылö, либö государственнöй услуга сетны кад кежлö сувтöдöм йылысь государственнöй услуга босьтысьöс юöртан кадпассянь корöмъяссö öти тöлысьöн збыльмöдтöмлун (кор сылöн артмöм пыдди пуктан помкаыс абу);

4) государственнöй услуга сетны кад кежлö сувтöдöм йылысь государственнöй услуга босьтысьöс юöртан кадпассянь öти тöлысьöн оланiн да коммунальнöй овмöс услугаясысь мынтысьöм кузя уджйöз вештыт­öмлун либö уджйöз вещтан кад абу сöгласуйтöм (кор сылöн артмöм пыдди пуктан помкаыс абу).»;

4) 3.1.3. пунктын:

коймöд абзацын «кор эм майшасьöм документъяслöн збыльлун кузя, эрдöдöма документъясын пасйöм юöръясын лöсявтöмторъяс» кывъяс вежны «кор эм майшасьöм документъяслöн збыльлун кузя да (либö) эрдöдöма документъясын пасйöм юöръясын лöсявтöмторъяс» кывъясöн;

1 подпунктын «тырмытöмторъяса» кывъяс бöрын содтыны «да (либö) юöръясын лöсявтöм» кывъяс;

2 подпункт кириты;

3 подпункт лыддьыны 2 подпунктöн;

5) 5 пунткса 5.8. подпункт гижны тадзи:

«5.8. Шыöдчысьлöн эм право обжалуйтны государственнöй услуга сетан шöринса специалистъяслысь да чина йöзлысь, Агентствоса чина йöзлысь решениеяссö, вöчöмторсö (вöчтöмторсö), сы лыдын кутшöмъясöс олöмö пöртöма да примитöма норасьöм видлалiгöн, öтувъя юрисдикция ёрд пыр гражданскöй процессуальнöй законодательствоöн урчитöм кадö.».

Вуджöдiс Кузнецова Н.А., 5 382 пас